|  |
| --- |
| *The Boston Globe* |
|  |
| Kalba | anglų |
| Tipas | Dienraštis |
| Formatas | Broadsheet |
| Savininkas | Boston Globe Media Partners, LLC |
| Leidėjas | John W. Henry |
| Redaktorius | Brian McGrory |
| Įsteigta | 1872 m. |
| Būstinė | 135 Morrissey Boulevard Bostonas, Masačusetsas 02125, Jungtinės Valstijos |
| Tiražas | 245 572 (darbo dienomis)223 623 (šeštadieniais)382 452 (sekmadieniais)26 302 (el. versija) (2013 m.) |
| ISSN | 0743-1791 |
| Svetainė | www.bostonglobe.com |

„Boston Globe" redakcija 2009 m. rugsėjį
**„The Boston Globe"** – amerikiečių dienraštis, leidžiamas Bostone, Masačusetse.

Nuo 1966 m. laikraštis yra pelnęs 23 Pulicerio premijas, pagrindinis „The Boston Globe" konkurentas – „Boston Herald".

Istorija
--------

Laikraštį 1872 m. įsteigė Charles H. Taylor. Laikraštis priklausė privatiems savininkams iki 1973 m. kai buvo įsteigta akcinė bendrovė „Affiliated Publications". Šią bendrovę 1993 m. įsigijo „The New York Times Company". Po dvejų metų World Wide Web erdvėje buvo paleista internetinė laikraščio versija *Boston.com*. Nuo laikraščio tinklalapio starto jis nuolat patekdavo tarp dešimties lankomiausių JAV naujienų svetainių, 2009 m. laikraštis pelnė du regioninius „Emmy" apdovanojimus už susuktus vaizdo reportažus.

Vadovaujant redaktoriui Martin Baron, o vėliau Brian McGrory, „The Boston Globe" nuo tarptautinių naujienų staiga pakrypo prie vietos regiono aktualijų. Dienraščio reporteriai Michael Rezendes, Matt Carroll, Sacha Pfeiffer ir Walter Robinson bei redaktorius Ben Bradlee Jr. suvaidino svarbų vaidmenį atskleidžiant 2001–2003 m. vaikų seksualinio išnaudojimo Bostono Romos Katalikų Bažnyčioje ir kitose Masačusetso bažnyčiose skandalą. Už šį darbą dienraščio komandai buvo įteikta Pulicerio premija, viena iš keleto gautų už veiklą tiriamosios žurnalistikos srityje. Pagal šią istoriją 2015 m. buvo sukurtas filmas „Spotlight", pavadintas dienraščio nuodugnių tyrimų skyriaus komandos vardu.

2013 m. laikraštį ir jo tinklalapį nupirko verslininkas John W. Henry, kuriam taip pat priklauso beisbolo komanda Bostono „Red Sox" ir futbolo klubas „Liverpool F.C.".

Savininkai
----------

| Savininkas | Aktyvumo metai | Pastabos |
| --- | --- | --- |
| Charles H. Taylor | 1873–1921 | „The Boston Globe" steigėjas. |
| William O. Taylor | 1921–1955 |  |
| William Davis Taylor | 1955–1977 |  |
| William O. Taylor II | 1978–1997 |  |
| Benjamin B. Taylor | 1997–1999 | Paskutinis savininkas, kilęs iš Taylor šeimos. |
| Richard H. Gilman | 1999–2006 |  |
| P. Steven Ainsley | 2006–2009 |  |
| Christopher Mayer | 2009–2014 |  |
| John W. Henry | 2014–dabar |  |
|

Išnašos
-------

1. 1 2  Louis M. Lyons. "How the Globe Began." *Boston Globe*, March 5, 1972
2. ↑  Globe circulation continues climb
3. ↑  Gavin, Robert (November 8, 2005). „Herald's circulation declines". *The Boston Globe*. Nuoroda tikrinta 2006-09-06.
4. ↑  „Online Timeline, A capsule history of online news and information systems". David Carlson.
5. ↑  Seward, Zachary M. (2009-02-17). „Top 15 newspaper sites of 2008".
6. ↑  Guilfoil, John M. (2009-05-31). „Globe, Boston.com win first local Emmys". *The Boston Globe*.
7. ↑  Starobin, Paul (2012-12-17). „Martin Baron's Plan To Save The Washington Post: Invest In Metro Coverage". *The New Republic*. Nuoroda tikrinta 2012-12-17.

Nuorodos
--------

* Oficiali svetainė
* „The Boston Globe" archyvai (1872–dabar) Archyvuota kopija 2016-04-07 iš Wayback Machine projekto.